Aurelijus Kazys Zuoza

Aurelijus Kazys Zuoza (g. 1960 m. gegužės 21 d. Kaune) – Lietuvos sporto mokslininkas, socialinių mokslų (edukologija) daktaras, docentas.

Biografija 
1982 m. baigė Lietuvos valstybinį kūno kultūros institutą, 1986 m. – LVKKI aspirantūrą.

1989 m. Baltarusijos kūno kultūros institute apgynė pedagogikos mokslų kandidato (dabar – daktaro) disertaciją tema „Kryptingų kūno kultūros pamokų įtaka pradinių klasių moksleivių fiziniam parengtumui“.

Nuo 1982 m. dirba Lietuvos kūno kultūros akademijoje: krepšinio, tinklinio, teniso katedros dėstytojas, 1990–1991 m. šios katedros vedėjas, nuo 1996 m. docentas, nuo 2008 m. sportinių žaidimų katedros vedėjas.

2005–2006 m. Lietuvos žemės ūkio universiteto Kūno kultūros katedros docentas. LKKA moterų tinklinio ir paplūdimio tinklinio komandos „Atletas“ (1982–2009), Lietuvos moterų paplūdimio tinklinio rinktinės, Europos (1997, 2003) ir pasaulio (1998) čempionatų dalyvės, treneris. Lietuvos moterų paplūdimio tinklinio lygos prezidentas (nuo 1996).

Nuo 2019 m. Kauno miesto savivaldybės tarybos narys.

Sutuoktinė Ilona Judita, vaikai Andrius, Ieva.

Apdovanojimai 
 LTOK Olimpinė žvaigždė (2010)
 KKSD aukso medalis už nuopelnus Lietuvos sportui (2010).

Kūryba 
 Knygos „Žaidimai. Teorija ir didaktika“ bendraautoris (knygos leidimai 1994; 1998; 2002).

Šaltiniai 

 Lietuvos sporto enciklopedija

Lietuvos treneriai
Paplūdimio tinklinis
Lietuvos sporto veikėjai
Lietuvos sporto mokslininkai‎
Apdovanotieji medaliu Už nuopelnus Lietuvos sportui‎
Apdovanotieji Olimpine žvaigžde‎